CELEX: 62011CB0522
Language: mt
Date: 2013-03-21 00:00:00
Title: Kawża C-522/11: Digriet tal-Qorti tal-Ġustizzja (It-Tielet Awla) tal- 21 ta’ Marzu 2013 (talba għal deċizjoni preliminari tal-Giudice di pace di Lecce — L-Italja) — proċeduri kriminali kontra Abdoul Khadre Mbaye (Artikolu 99 tar-Regoli tal-Proċedura — Spazju ta’ libertà, sigurtà u ġustizzja — Direttiva 2008/115/KE — Standards u proċeduri komuni fil-qasam tar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment — Leġiżlazzjoni nazzjonali li tissanzjona s-soġġorn irregolari permezz ta’ sanzjonijiet kriminali)

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/16
            
         Digriet tal-Qorti tal-Ġustizzja (It-Tielet Awla) tal-21 ta’ Marzu 2013 (talba għal deċizjoni preliminari tal-Giudice di pace di Lecce — L-Italja) — proċeduri kriminali kontra Abdoul Khadre Mbaye
   (Kawża C-522/11) (1)
   
   (Artikolu 99 tar-Regoli tal-Proċedura - Spazju ta’ libertà, sigurtà u ġustizzja - Direttiva 2008/115/KE - Standards u proċeduri komuni fil-qasam tar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment - Leġiżlazzjoni nazzjonali li tissanzjona s-soġġorn irregolari permezz ta’ sanzjonijiet kriminali)
   2013/C 156/25
   Lingwa tal-proċedura: it-Taljan
   
      Qorti tar-rinviju
   
   Giudice di pace di Lecce
   
      Parti fil-proċeduri kriminali prinċipali
   
   Abdoul Khadre Mbaye
   
      Suġġett
   
   Talba għal deċiżjoni preliminari — Ufficio del Giudice di Pace Lecce — Interpretazzjoni tal-Artikolu 2(2)(b), kif ukoll tal-Artikoli 6, 7 u 8 tad-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU L 348, p. 98) — Leġiżlazzjoni nazzjonali li tipprovdi multa ta’ bejn EUR 5 000 u EUR 10 000 għal barrani li jkun daħal b’mod irregolari fit-territorju nazzjonali jew li jkun kiseb soġġorn hemmhekk b’mod irregolari — Ammissibbiltà tar-reat kriminali ta’ soġġorn illegali — Ammissibbiltà, b’sostituzzjoni għall-multa, tat-tkeċċija immedjata għal perijodu ta’ mill-inqas ħames snin
   
      Dispożittiv
   
   
               (1)
            
            
               Iċ-ċittadini tal-pajjiżi terzi, li tkun saret prosekuzzjoni kontrihom jew ikkundannati għar-reat ta’ soġġorn irregolari previst mil-leġiżlazzjoni ta’ Stat Membru ma jistgħux, semplċiment fid-dawl ta’ dan id-delitt ta’ soġġorn irregolari, jiġu esklużi mill-kamp ta’ applikazzjoni tad-Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment, skont l-Artikolu 2(2)(b) tagħha.
            
         
               (2)
            
            
               Id-Direttiva 2008/115 ma tipprekludix il-leġiżlazzjoni ta’ Stat Membru, bħal dik inkwistjoni fil-kawża prinċipali, li tissanzjona s-soġġorn irregolari taċ-ċittadini ta’ pajjiżi terzi permezz ta’ piena ta’ multa li tista’ tiġi ssostitwita minn piena ta’ tkeċċija, din is-setgħa ta’ sostituzzjoni ma tistax madankollu tiġi użata ħlief jekk is-sitwazzjoni tal-persuna kkonċernata tkun waħda minn dawk imsemmijin fl-Artikolu 7(4) ta’ din id-direttiva.
            
         
      (1)  ĠU C 370, 17.12.2011.